Първа долекараска помощ при загуба на съзнание.

Определение:
Количествените изменения на съзнанието варират като:  ясно съзнание; сомнолентност; сопор; кома.  
За кома говорим, когато е налице пълна загуба на съзнанието за по-продължително време. Когато освен липса на съзнание се установява и липса на дишане и сърдечна дейност, пострадалия е в клинична смърт. 
Причини за кома:
1. При черепно  мозъчна травма - /сътресение на мозъка, контузия на мозъка, мозъчно притискане/;
2. При заболявания -  /мозъчен инсулт, епилепсия, менингит, захарна болест и др./;
3. При отравяния  - /с газове, медикаменти/;
4. При други причини - /слънчев удар, топлинен удар, удар от електрически ток, алергичен шок/.
Пострадалият е в съзнание, когато се подчинява на команди като: отваря очите, повдига ръка или крак, може да покаже езика си, реагира на докосване и разтърсване. Ако пострадалият не реагира    на гласови команди  или при докосване и внимателно разтърсване тогава той е в безсъзнание.
При безсъзнание се предпремат незабавно следните действия:
А/ Осигуряване на свободни дихателни пътища:
1. Освободете пострадалия от пристягащи дрехи;
2. Прегледайте устната кухина и я почистете от кръв, слуз, счупена зъбна протеза, като използвате платнена кърпичка, но не хартиена. Задъжително трябва да се използват ръкавици за еднократна употреба;
3. Отведете главата на пострадалия внимателно назад с едната ръка поставена на челото, а с другата издърпайте брадичката нагоре и напред;
4. Ако имате подходяща кърпа или дреха навийте я на роло и внимателно я поставете под раменете на пострадалия, така, че главата да увисне леко назад;

5. Поставете пострадалия в стабилно  странично положение; 

6. Повикайте спешна медицинска помощ;  

7. Проверявайте дишането и сърдечната дейност на интервал от 1 мин.;

8. Продължете първата помощ.

Б/ Проверка на дишането 
За целта оказващият първа помощ поставя бузата и ухото си в близост до устата на пострадалия и наблюдава за наличието/липсата на дихателни движения в областа на гърдите. Ако няма признаци за дишане следват незабавно две бавни /за около 2 сек. всяко/ обдишвания на пострадалия. 

С/ Проверка на кръвообращението 
Ако усетите, че има дихателни шумове, леки движения, това означава, че има  сърдечна дейност и кръвообращение. Когато оказващия първа помощ е специално обучен той може да провери и за наличието на пулс на сънните артерии или феморалните. Ако няма кръвообращение се предприема и индиректен сърдечен масаж.
Проверката на дишането и кръвообращението не трябва да продължи повече от 10 сек. 

Забележка:
-	При разкъсни рани или кръвотечение от ухото пострадалия се поставя в  стабилно странично положение върху страната на нараняването. 
-	При вдлъбнатини в черепа или счупени кости пострадалия се поставя в стабилно странично положение върху ненаранената страна.
-	Главата на пострадалия не трябва да се отклонява от оста на гръбначния стълб.
-	При нараняване и кървене се поставя стерилна превръзка.